༄༅། །པདྨ་པ་ཏིའི་མན་ངག་བཞུགས།། ༄༅། །གནོད་སྦྱིན་མོ་ཡི་བཅུད་ལེན་དང་། །དགོས་པ་ཐམས་ཅད་སྟེར་བྱེད་པ། །པདྨ་ཏི་ན་ཡིད་འོང་མ། །ཁྱོད་ཉིད་ལ་ནི་ཕྱག་འཚལ་ལོ། །ཨོཾ་པདྨ་པ་ཏཱི་ཡེ་སྭཱ་ཧཱ། ཙནྡན་མཎྜལ་མདུན་དུ་བྱ། །མདུན་དུ་ཡིད་འོང་དམིགས་བྱས་ལ། །མེ་ཏོག་དཀར་པོས་དེ་ལ་མཆོད། །གུ་གུལ་དུད་པ་རྒྱུན་མི་བཅད། །ཟླ་བ་གཅིག་ཏུ་སྨྲ་བ་བཅད། །ཤ་ཆང་འཁྲིག་པ་སྤང་བར་བྱ། །བཅུ་དྲུག་ནས་བཟུང་ཉ་ཡི་བར། །མཆོད་པ་འབྱོར་ཚད་དབུལ་བར་བྱ། །ཕུལ་ལ་མཁྲིག་མ་ནས་བཟུང་ལ། །དེ་ལ་ཆགས་པ་སྤྱད་པར་བྱ། །ང་ཡི་ཆུང་མ་གྱིས་ཞེས་བརྗོད། །མཎྜལ་དུད་པའང་དེ་ལ་དབུལ། །ཇི་སྲིད་དེ་ལ་མ་བྱུང་ན། །ཟླ་བ་གཅིག་ཏུ་ཡང་བསྒྲུབ་བོ། །བཅུད་ཀྱིས་ལེན་གྱི་དངོས་གྲུབ་སྟེར། །བདག་ལ་འཇིག་རྟེན་འདས་པ་ཡི། །མཆོག་གི་དངོས་གྲུབ་སྩོལ་ཞེས་བརྗོད། །ཐུན་མོང་དངོས་གྲུབ་གང་རུང་བླང་། །དེ་ནས་སྒྲུབ་པ་ཐོན་ནས་སུ། །དེ་ཡི་རིག་པ་བཟླ་བྱ་ཞིང་། །དུས་གསུམ་མཎྜལ་དུད་པ་བཏང་། །དེ་མ་གྲུབ་ན་ལན་རེའོ། །གཞན་ལ་ཆགས་པ་སྦང་བར་བྱ། །ཡིད་དུ་འོང་བ་པདྨ་པ་ཏིའི་མན་ངག་རྫོགས་སོ།། «